Talabalikka da’vogar 663 ming abituriyent, iPhone 7 ning yangi suratlari, Krishtianu Ronaldu mehmonxonasi va kunning boshqa muhim yangiliklari

21-iyulning e’tiborga molik yangiliklari — “Daryo”ning kechki dayjestida.

1. O‘zbekiston oliy ta’lim muassasalariga rekord darajada ko‘p — 663 298 nafar abituriyent hujjat topshirdi. Bu o‘tgan yilgi natijadan 57,5 mingtaga ko‘p.
2. Turkiyada favqulodda holat kuchga kirdi. Germaniya tashqi ishlar vaziri esa Turkiyadan favqulodda holat rejimini iloji boricha tezroq bekor qilishni so‘radi.
3. 14 ta mamlakat Rossiya olimpiya terma jamoasining Rio—2016 da ishtirok etmasligini talab qilib chiqdi. Xalqaro Arbitraj Sudi esa rossiyalik yengil atletikachilarning Rio—2016 da ishtirok etish istagini rad etdi.
4. Insayderlar ekrani yoqilgan iPhone 7 fotolarini namoyish etdi. Fotosurat asosiy savol — iPhone 7 3,5 millimetrli portdan mahrum bo‘lib, uning o‘rnida ikkinchi dinamik paydo bo‘lishi yoki yo‘qligiga javob bermaydi.
5. Krishtianu Ronaldu Madeyra orollarida o‘zining besh yulduzli mehmonxonasini ishga tushirdi. Mehmonxonada qo‘nim topish sutkasiga 215 yevrodan 700 yevroga qadar bo‘ladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.